Rino Serra/Le fior dël mal/035


XXXV. Duellum 
Doi soldà a l'han corusse l'un l'àutr anver; 
J'arme a l'han anflà l'aria 'd sangh e s-ciandor, 
A son ël fracass sti gieugh, sti dindoné 'd fer, 
Ëd na gioventura 'n man a novel amor. 

Le spa a son a tòch! Come nòsta gioventura. 
Mia cara! Ma ij dent e le unge aussà, 
Bin prest a vendicheran spa e daga traditora, 
-Oh furor ëd cheur mur e da l'amor ulcerà! 

Ant ël ravin pien ëd ghepard e luv servié 
Ij nòsti eròi, strèit malament a ròtolo, 
La pel dij doi, ël sùit ëd le ronse a savrà 'nfioré. 

-St'abiss, l'é l'infern che ij nòsti amis a pòpolo! 
Dòna soldà disuman-a, rolonse, armòrs gnun, 
Alfin d'eternisé l'arcòrd ëd nòst ghignon! 

Rino Serra
Leteratura piemontèisa
Baudelaire